text: দানিয়েল "দানি" পারেহো মুনিয়োস (, ; জন্ম: ১৬ এপ্রিল ১৯৮৯; দানি পারেহো নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় বালেনসিয়া এবং স্পেন জাতীয় ফুটবল দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবেও খেলে থাকেন।
  
  ১৯৯৮–৯৯ মৌসুমে, স্পেনীয় ফুটবল ক্লাব কোসলাদার যুব পর্যায়ের হয়ে খেলার মাধ্যমে পারেহো ফুটবল জগতে প্রবেশ করেন; অতঃপর তিনি এস্পিনিয়া এবং রিয়াল মাদ্রিদের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০০৬–০৭ মৌসুমে, প্রথমে রিয়াল মাদ্রিদ বি-এর হয়ে এবং পরবর্তীতে রিয়াল মাদ্রিদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল মাদ্রিদের হয়ে তিনি ১ মৌসুম অতিবাহিত করেছেন; উক্ত মৌসুমে তিনি ৫ ম্যাচ খেলেছেন। পরবর্তীতে তিনি কুইন্স পার্ক রেঞ্জার্সের হয়ে ধারে এবং হেতাফের হয়ে খেলেছেন। ২০১১–১২ মৌসুমে, তিনি ৬ মিলিয়ন ইউরোর বিনিময়ে হেতাফে হতে বালেনসিয়ায় যোগদান করেছেন।
  
  দলগতভাবে, ঘরোয়া ফুটবলে, পারেহো এপর্যন্ত ১টি শিরোপা জয়লাভ করেছেন, যেটি তিনি বালেনসিয়ার হয়ে জয়লাভ করেছেন। অন্যদিকে আন্তর্জাতিক প্রতিযোগিতায়, এপর্যন্ত ৩টি শিরোপা জয়লাভ করেছেন; যার মধ্যে ২টি উয়েফা ইউরোপীয় চ্যাম্পিয়নশিপ শিরোপা জয় অন্যতম।
  
  তথ্যসূত্র
  
  বহিঃসংযোগ
  
   বালেনসিয়ার প্রাতিষ্ঠানিক ওয়েবসাইটে দানি পারেহো
  
   
  সিবেরচে-এ দানি পারেহোর জীবনী এবং পরিসংখ্যান 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৯-এ জন্ম
  বিষয়শ্রেণী:স্পেনীয় ফুটবলার
  বিষয়শ্রেণী:ফুটবল মধ্যমাঠের খেলোয়াড়
  বিষয়শ্রেণী:স্পেনের আন্তর্জাতিক ফুটবলার
  বিষয়শ্রেণী:রিয়াল মাদ্রিদ ফুটবল ক্লাবের খেলোয়াড়
  বিষয়শ্রেণী:রিয়াল মাদ্রিদ কাস্তিয়ার খেলোয়াড়
  বিষয়শ্রেণী:হেতাফে ফুটবল ক্লাবের খেলোয়াড়
  বিষয়শ্রেণী:বালেনসিয়া ফুটবল ক্লাবের খেলোয়াড়
  বিষয়শ্রেণী:বিয়ারিয়াল ফুটবল ক্লাবের খেলোয়াড়
  বিষয়শ্রেণী:কুইন্স পার্ক রেঞ্জার্স ফুটবল ক্লাবের খেলোয়াড়
  বিষয়শ্রেণী:লা লিগার খেলোয়াড়
title: দানি পারেহো